**Egyedülálló fejlesztésként elindult a PTE Általános Orvostudományi és Gyógyszerésztudományi Kar képzési palettáját bemutató VR Nyílt nap galéria.**

A képzéseket , hallgatói életet, a várost bemutató videókkal, a legfontosabb felvételi tudnivalókkal és nyereményjátékkal várja az orvos- és gyógyszerészképzések iránt érdeklődő középiskolásokat a Pécsi Orvostudományi és Gyógyszerésztudományi Kar virtuális aulája. A galéria tulajdonképpen egy időbeli megkötés nélkül látogatható virtuális nyílt nap.

Kíváncsi vagy, hogy milyen az egyetemi élet a tantermekben és azon túl? Vacillálsz a kollégiumi kalandok és az albérlet adta önállóság között? Jobban megismernéd Pécset?

A VR Galériában minden kérdésedre választ kapsz! Látogass el hozzánk, járd körbe a pécsi orvosi egyik ikonikus helyiségét és tudj meg többet a karainkon elérhető képzések és Pécs városa adta lehetőségekről.

A virtuális Aulában izgalmas előadásokon vehetsz részt, itt tanuló egyetemistáktól hallhatsz beszámolót a hallgatói élet élményeiről, tájékozódhatsz a felvételire való felkészítő programjainkról, táborainkról és egyéb lehetőségekről, valamint segítünk eligazodni a felvételi eljárás útvesztőiben.

A virtuális galéria elérhető a felvi.aok.pte.hu vagy a felvi.gytk.pte.hu oldalon az alábbi linken:

http://felvi.aok.pte.hu/hu/hirek/hir/13436

Találkozzunk az Aulában!